Hieronymus (navn)

Hieronymus er et mannsnavn med gresk opprinnelse. Navnet er mest utbredt i den engelske kjæleformen Jerry.

Etymologi
Hieronymus er en latinsk form av det greske navnet Hieronymos (gresk: Ἱερώνυμος). Det første leddet er dannet av hierós (ἱερὸς), «hellig», og det andre leddet av ónoma (ὄνομα), «navn».

Jerome er en engelsk form av navnet, og Jérôme er fransk form.

Jerry er en kjæleform av Jerome (og andre navn som Jeremy og Gerald).

Jeroen er en nederlandsk form av navnet.

Jerónimo er en spansk og portugisisk form av navnet. Andre spanske varianter av navnet er Gerónimo, Hieronimo og Xeronimo.

Roni er en finsk kortform av navnet, men har også andre ikke-relaterte opprinnelser.

Utbredelse
Hieronymus har navnedag 30. september i Danmark og på Færøyene. Jérôme har fransk navnedag 30. september. Roni har finsk navnedag 5. september.

|}

Kjente personer med navnet
Personene i listen er ordnet kronologisk etter fødselsår.
 Eusebius Hieronymus Sophronius (347–420), kroatisk bibeloversetter og helgen 
 Hieronymus Bosch (1450–1516), nederlandsk maler
 Hieronymus Wierix (1553–1619), nederlandsk gravør
 Hieronymus Scholeus (f. før 1581), prospekttegner av ukjent nasjonalitet
 Hieronymus Bassøe (1726–1807), norsk kanselliråd og sorenskriver
 Hieronymus Heyerdahl (1773–1847), norsk prest, lærer og eidsvollsmann
 Ole Hieronymus Grindberg (1855–1926), norsk kjøpmann og ordfører
 Hieronymus Heyerdahl (1867–1959), norsk jurist og politiker
 Hieronymus Ahrens, tysk fotograf

Referanser

Eksterne lenker

Kategori:Mannsnavn